  Майя Бывальцева Удмуртилэн тӧроез Александр Бречалов улосвыл кивалтэтлэн тӧроезлы воштӥсе Анатолий Строковез юнматӥз. Со сярысь ужкагаз элькун тӧролэн но кивалтэтлэн нимлыко сайтазы шараямын. Интыужын со ужалоз 28-тӥ шуркынмонысен Удмуртилэн тӧроезлэн ужоскетъёсыз йылпумъяськытозь. Тодэ вайытом, Анатолий Строков Удмуртиысь кивалтэтлэн тӧроезлэн воштӥсез луыса ужаз берло кык толэзьёсы (26-тӥ куарусёнысен), но «ужзэ быдэсъясь» ватсэтэн. ВАТСАН Анатолий Иванович Строков. Вордӥськиз Мурманскын 1977-тӥ арын 20-тӥ куарусёнэ.  1999-тӥ арын Росси Федерациысь кивалтэт бордын ужась Коньдон ужпумъёсъя академиез йылпумъяз. Экономика тодосъя доктор.  2003–2010 аръёсы — Росси Федерациысь кивалтэт бордын ужась Коньдон ужпумъёсъя академиын «Финансы» кафедраысь ассистент, дышетӥсь, доцент;   2010–2013 аръёсы — Росси Федерациысь кивалтэт бордын ужась Коньдон ужпумъёсъя университетын «Финансы» кафедраысь доцент;  2013–2016 аръёсы — Росси Федерациысь кивалтэт бордын ужась Коньдон ужпумъёсъя университетын «Кун но муниципал коньдон» кафедраысь доцент;  2016–2017 аръёсы — Росси Федерациысь кивалтэт бордын ужась Коньдон ужпумъёсъя университетын мер коньдонъя департаментысь доцент;   2017-тӥ арын куарусёнысен шуркынмонозь — Удмуртиысь кивалтэтлэн тӧроезлэн воштӥсезлэсь ужзэ быдэсъясь. Тегъёс: Ижкар Удмуртия кивалтэт АлександрБречалов  